Fubon Sufa’
FUBON SUFA’
Fubon sufa’
Anbi oras au ‘eik au ‘nimak he ‘reo,
ma ‘eik au matak he ‘kius
Au ‘kumain ma ‘huum a ‘moe natuin ho masam.
Ain ee nfuu neu-mneem,
Au ufoi ‘iit foo arekot na’ko fubon sufa re natfe’i he nfee masaf neu pah pinan.
Fubon sufa’
Oras au ‘kius ko, au ‘huum a’moe
Au umnau Uisneno in manekan re’ au ‘naben ‘iit nbi au ‘monik,
On naan ate, neek ii natfe’i
ma au u’naeb Uisneno In kanan.
Tebes nam neo tua
By : Merdana Ora
Editor: Heronimus Bani